POLITIKA ANTI KORRUPSION

Prishtinë, 2024

Në përputhje me nenin 8 të Statutit të organizatës HANDIKOS të datës 09.09.2016 Bordi i organizatës HANDIKOS, aprovon Politiken Anti Korrupsion.

**Neni 1**

**Qëllimi**

1. Politika ka për qëllim caktimin e rregullave për të ju shmangur të gjitha veprimeve dhe sjelljet të paligjshme, në kuadër të organizatës. Politika synon të përmbledhë dhe të integrojë në një akt rregullat e parandalimit dhe luftës kundër korrupsionit, me qëllim të rritjes së mëtejshme të vetëdijes dhe sjelljeve që duhet të respektohen nga stafi.
2. Politikë është hartuar për t’u zbatuar nga të gjitha të punësuarit të cilat veprojnë dhe ofrojnë shërbime në kuadër të organizatës HANDIKOS.
3. HANDIKOS, lidhur me dukurin e korrupsionit aplikon “Tolerancën Zero” në zbatim të parimit të “tolerancës zero”, HANDIKOS nuk pranon përjashtime nga dispozitat dhe ndalimet e përcaktuara në këtë politikë. Dispozitat e kësaj politike, interpretohen dhe aplikohen pa ndonjë përjashtim për të gjithë dhe ndaj të gjithëve. Politika po ashtu synon të siguroj një kuadër të qartë dhe të strukturuar për të parandaluar dhe luftuar korrupsionin në të gjitha nivelet e organizatës.

**Neni 2**

**Fushëveprimi**

Politika anti korrupsion përcakton sjelljen e të punësuarve në organizatë, detyrimin për parandalim nga sjelljet e dyshimet, detyrimin për raportimin e rasteve të dyshuara, procedurën e raportimit të rasteve si dhe mbron konfidencialitetin e palës raportuese. Efektet e politikes shtrihen ndaj të gjithë të punësuarve si dhe ndaj të gjithë kontraktorëve.

**Neni 3**

**Përkufizim**

Korrupsioni: është veprim ose mos veprimi i një të punësuari që më se shpeshti paraqitet në: kërkimi, ofrimi, dhënia ose pranimi, drejtpërdrejt ose tërthorazi, të një përfitimi të paligjshëm, ose një tjetër avantazhi të pamerituar ose premtimi i një avantazhi të tillë të pamerituar, që ndikon në ushtrimin normal të një funksioni ose sjelljen e kërkuar nga përfituesi i përfitimit të paligjshëm, ose i avantazhit të pamerituar ose premtimi i një avantazhi të tillë të pamerituar.

Konflikt i interesit: është gjendja e konfliktit ndërmjet detyrës së ngarkuar dhe interesave privatë të një të punësuari, në të cilën ai ka interesa privatë, të drejtpërdrejtë ose të tërthortë, që ndikojnë, mund të ndikojnë ose duket sikur ndikojnë në kryerjen në mënyrë të padrejtë të detyrave dhe përgjegjësive të tij.

Transparenca: përfshin ndarjen e informacionit në mënyrë të hapur dhe të ndershme, duke lejuar që të tjerët të kenë qasje në të dhëna dhe procese të ndryshme. Transparenca është element kyç për të ndërtuar besim, për të parandaluar korrupsionin dhe për të siguruar që veprimet dhe vendimet janë të drejta dhe në bazë të meritës.

**Neni 3**

**Forma e Korrupsionit**

Korrupsioni është sjellje e pandershme dhe e kundërligjshme që përfshin në praktikë të paktën dy palë: atë që përdorë në mënyrë mashtruese kompetencat ose ndikimin e tij për të favorizuar një të tretë kundrejt një avantazhi; dhe atë që propozon ose japë këtë avantazh. Një vepër korrupsioni mund të paraqitet në disa mënyra:

1. ai që propozon avantazhin vepron përmes një të treti një ndërmjetësi, një agjenti tregtar, një nën kontraktori, një furnizuesi, një partneri etj.
2. ai që e merr avantazhin nuk është përfituesi i drejtpërdrejtë, përfituesi mund të jetë një i afërm, ose një person i tretë etj.
3. veprimi mashtrues dhe dhënia e avantazhit të pamerituar nuk ndodhin njëkohësisht avantazhi i pamerituar mund të jepet paraprakisht, ose të jepet më vonë.
4. avantazhi i pamerituar mund të paraqitet edhe në forma të tjera përveç dhënies së parave, mund të jenë objekte materiale me vlerë, dhënie shërbimesh, përfitime në ndonjë favorizim tjetër etj.

**Neni 4**

**Parandalimi i korrupsionit**

Parandalimi i Korrupsioni, është përgjegjësi e të gjithë të punësuarve, po ashtu raportimi i korrupsionit i përket të gjithë stafit, të cilët në çfarëdo forme mund të kenë informacione për një situate të dyshimtë. Personat që kanë njohuri dhe nuk e raportojnë rastin, si dhe personat të cilët jenë të përfshirë në veprime korruptove, përballen me masa ndëshkuese siç janë të parapara me Kodin Penal të Kosovës, si dhe me aktet e brendshme te organizatës.

Përtej ndëshkimeve penale, korrupsioni mund të ketë pasoja edhe në fushën civile dhe siç janë: ndërprerja e marrëdhënies së punës dhe kompensimin e palëve të dëmtuar.

**Neni 5**

**Raportimi i rasteve te korrupsionit**

1. Çdo rast i dyshimtë i korrupsionit duhet të raportohet në kutin e ankesave dhe me anë të emalit tek zyra e burimeve njerëzore ose menaxheri ose bordi. Për çdo raportim, organizata mbron të dhënat personale dhe anonimitetin e palës në përputhje me rregulloren për mbrojtjen e sinjalizuesve.
2. Dyshimet për korrupsion, kur palët kanë informata të mjaftueshme, këto shqetësime mund të i paraqesin dhe në institucionet publike, pa pasur nevoje që të i shtjerrin procedurat e brendshme në organizatë.
3. I punësuari i cili ka njohuri për një rast të dyshimit të korrupsionit –konfliktit të interesit duhet që të ndjeke këtë procedura të raportimit.
4. Sigurohet se një veprim i tillë, përbenë vepër korruptove ose dyshime se një veprim i tillë mund të interpretohet si veprim i sanksionuar me këtë politikë

1. Raportimi bëhet në mënyrë anonime ose me vetë dëshirë sinjalizuesi mund të i jap të dhënat personale. Raportim duhet të përmban të paktën një përmbledhje të rastit, kohën dhe nëse është e mundur dobinë që është përvetësuar.

3- Rastin duhet ta paraqes të paktën tek zyrtari përgjegjës për burime njerëzore dhe në kutin e ankesave

4- Në rast se pretendimet e tij nuk janë marr në konsiderate, sinjalizuesi rastin duhet ta paraqes brenda 7 dite të kryesuesi i Bordit të organizatës.

5- Në rast se nuk është ndërmarr asnjë veprimi brenda organizatës, për periudhën 15 ditore nga dita e raportimit, sinjalizuesi/ raportuesi është i obliguar që rastin ta inicion në Policin e Kosovës.

**Neni 6**

**Fillimi i hetimeve**

1. Pas marrjes së informatës për ndonjë pretendim për veprime korruptove, organizata pa ndonjë vonese themelon komisionin hetimor për shqyrtimin e pretendimeve dhe vlerësimin se një veprim i tillë, ka ose nuk ka elemente të veprës korruptove.
2. Gjatë fazës të zhvillimit të hetimeve, organizata për të punësuarin i cili dyshohet për një veprim të tillë duhet që në përputhje me Rregulloren e Brendshme, Kodon e Etikes dhe Ligjin e Punë, të punësuarit t’i shqipton ndonjë mase të përkohshme në mënyrë që i punësuari të mos mund të ndërhy në procesin e hetimeve.
3. Në rast se organizata ka mungesë të kapaciteteve për një hetim të mirëfilltë, organizata mund të angazhon ekspertizë të jashtësme.
4. Në rast se një dyshim i tillë vërtetohet, organizata ka për obligim që rastin në fjalë ta raporton pran institucioneve relevante, përfshirë Policin.

**Neni 7**

**Interpretimi dhe mbështetja lidhur me situatat e konfliktit te interesit**

Çdo i punësuar në rastet kur duhet të vendos lidhur me një çështje ose situate, dhe për këtë situata dyshon se mund të këtë konflikt të interesit, ose se një veprim ose mos veprim i tillë mund të konsiderohet si vepër korruptove, është i obliguar që para se të merr ndonjë veprim ose mos veprim, të këshillohet me zyrën ligjore, ose menaxherin e tij, dhe pasi të ketë marr një përgjigje me shkrim lidhur me situatën e dyshimit, mund të vepron ose të përmbahet nga çdo veprim, sipas rekomandimeve të marra.

**Neni 8**

**Bashkëpunimi me palët e treta**

HANDIKOS, para nënshkrimit të çfarëdo kontrate me operatoret ekonomik si dhe me çdo ekspert të jashtëm, do të angazhohet që para lidhjes së kontratës të bëjë një hetim paraprak, në web faqet e Komisionit Rregulltave për Prokurim Publik, OShP, si dhe në portale të tjera për të vlerësuar se një operatore ekonomik nuk është vendosur në listën e zezë.

**Neni 9**

**Transaksionet Financiare Transparente**

Të gjitha transaksionet financiare duhet të jenë të dokumentuara dhe të mbështetura nga dokumentacioni përkatës, në përputhje me Rregulloren financiare. HANDIKOS do të kryejë auditim të brendshme, në përputhje sipas legjislacionit përkatës për kontabilitet dhe auditim financiar për të siguruar pajtueshmërinë me politikat anti-korrupsion.

**Neni 10**

**Dhuratat**

1. Të punësuarit në asnjë mënyrë nuk duhet të pranojnë dhurate nga asnjë palë, qofshin ato edhe si mirënjohje të vlerës së vogël.
2. Në rastet kur një i punësuar ka pranuar ndonjë dhuratë nga pala e cila ka insistuar që ata ta pranojnë atë dhurate, për kundër se ata fillimisht e kanë refuzuar, dhuratat e tilla duhet të raportohen të menaxheri pa ndonjë vonesë pavarësisht vlerës së saj

**Neni 11**

**Trajnimi dhe aftësimi i stafit**

HANDIKOS, me qëllim që stafi të jetë sa më i përgatitur në luftimin e korrupsionit dhe të kenë më të lehet të evidentojnë situatat e konfliktit të interesit dhe korrupsionit, do të organizon trajnim të paktën njëherë në vite për të gjithë stafin.

**Neni 12**

**Deklarimi i situatës të konfliktit të interesit**

1.Çdo i punësuar, në veçanti të punësuarit të cilët janë pjesë e komisioneve vlerësuese të ofertave të operatoreve ekonomik, lidhur me përzgjedhjen e operatoreve fitues, si dhe në komisionet vlerësuese për punësim, janë të obliguar që të nënshkruaj deklaratën e konfliktit ose jo të interesit.

2. Pjesë e kësaj politike është aneksi i deklarimit të konfliktit të interesit, si dhe aneksi i cili vërteton se të punësuarit janë të njoftuar me politikën anti-korrupsion dhe se çdo shmangej nga këto politika konsiderohet shkelje e rendë të Kodit të Sjelljes dhe Etikes si dhe Rregullores për funksionimin e organizatës.

**Neni 13**

**Hyrja në fuqi**

Politika Anti Korrupsion hynë në fuqi në ditën e aprovimit nga Bordi i organizatës HANDIKOS.

**Shtojcë**

**Deklarata për parandalimin e konfliktit te interesit**

Me anë të kësaj deklarate, unë \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ i punësuar në

 ( emri mbiemri i anëtarit te komisionit )

organizatën HANDIKOS, në pozitën:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Deklaroje se jam i njoftuar dhe e kam kuptuar Politiken Anti Korrupsion, dhe në përputhej me të:

Deklaroj se / Nuk kam / ose / Jam në Konflikt të Interesi / me operatorin ekonomik :

 ( rrumbullakos njërën nga opsionet)

:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (emri i operatorit ekonomik/ emri mbiemri)

Lidhur me deklarimin tim, jam i njoftuar se çdo deklarim i rrejshëm lidhur me deklarimin e konfliktit të interesit, mund të rezultojë me shkëputje të marrëdhënies së punës, nga punëdhënësi.

Nënshkrimi Datë:

\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_

**Shtojcë II**

**Deklarata me të cilën i punësuari deklaron se është i njoftuar me politiken Anti-** **Korrupsion**

Unë \_\_\_\_\_\_\_\_\_\_\_\_\_\_\_\_\_\_ me nr. Personal\_\_\_\_\_\_\_\_\_\_\_\_\_\_\_\_ i punësuar në organizatën HANDIKOS, deklaroje se e kam lexuar dhe e kam kuptuar politikën anti-korrupsion, dhe se jam në njohuri se çdo veprim i cili bie ndesh me këtë politikë mund të rezultojë me shkëputje të menjëhershme të kontratës time të punës. Po ashtu deklaroj se çdo rast të dyshimet të korrupsionit do ta raportoje sipas politikes në fjalë.

Emri Mbiemri

\_\_\_\_\_\_\_\_\_\_\_\_\_\_\_\_\_\_\_

Datë: